Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta yhdeksännentoista kerran (atsoväriaineet) /* SEK/2002/0226 lopull. - COD 1999/0269 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta yhdeksännentoista kerran (atsoväriaineet) 1999/0269 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta yhdeksännentoista kerran (atsoväriaineet) 1. Menettelyn vaiheet - Komissio hyväksyi edellä mainitun ehdotuksen [KOM(1999) 620 lopullinen] 10. joulukuuta 1999, minkä jälkeen se toimitettiin neuvostolle ja Euroopan parlamentille. - Euroopan parlamentti hyväksyi ehdotuksen ensimmäisessä käsittelyssä 7. syyskuuta 2000 tarkistuksin. - Komission muutettu ehdotus [KOM(2000) 785 lopullinen] hyväksyttiin 29. marraskuuta 2000, minkä jälkeen se toimitettiin neuvostolle. - Neuvosto pääsi asiasta poliittiseen sopimukseen määräenemmistöllä 26. marraskuuta 2001 ja vahvisti yhteisen kantansa 18.2.2002. - Talous- ja sosiaalikomitea antoi lausuntonsa 25. toukokuuta 2000. 2. Direktiivin tavoite Ehdotus perustuu EY:n perustamissopimuksen 95 artiklaan, ja sillä on seuraavat kaksi tavoitetta: - turvataan sisämarkkinoiden toiminta ottamalla käyttöön atsoväriaineiden markkinoille saattamista ja käyttöä koskevat yhdenmukaistetut säännökset - taataan kuluttajien ja työntekijöiden terveyden suojelun korkea taso rajoittamalla tiettyjen atsoväriaineiden markkinoille saattamista ja käyttöä tekstiileissä ja nahassa, jotka ovat läheisessä kosketuksessa ihoon. 3. Yhteistä kantaa koskevat huomautukset 3.1. Yleiset huomautukset Yhteisessä kannassa noudatetaan komission muutetun ehdotuksen yleislinjoja. Siihen on tehty tiettyjä muutoksia, jotka selkeyttävät ja vahvistavat säännöksiä. 3.2. Tarkistukset Komissio on hyväksynyt yhden viidestä parlamentin tekemästä tarkistuksesta, ja osia toisesta tarkistuksesta on hyväksytty periaatteessa. Komissio myöntää, että testausmenetelmien tekninen kehitys olisi otettava huomioon, ja on siksi suostunut ottamaan käyttöön entistä luotettavamman testausmenetelmän, kun sellainen on saatavissa. Komissio on parlamentin kanssa yhtä mieltä siitä, että käsintehdyistä itämaisista matoista aiheutuva riski on todennäköisesti vähäinen, ja on siksi suostunut poistamaan nämä matot säännösten kattamien tuoteluokkien esimerkkiluettelosta. Jotta säännösten kattamaa alaa voitaisiin edelleen selkeyttää, komissio voi myös suostua lisäämään kaksi uutta tuoteluokkaa esimerkkiluetteloon Komissio ei ole hyväksynyt tarkistuksia, joilla laajennettaisiin ehdotetun kiellon alaa. Komission ehdotus perustuu terveysriskeihin, joita on havaittu atsovärejä sisältävissä tekstiileissä ja nahassa, jotka ovat läheisessä ja pitkäaikaisessa kosketuksessa ihoon. Myrkyllisyyttä, ekomyrkyllisyyttä ja ympäristöä käsittelevä tiedekomitea on vahvistanut nämä riskit. Lopuksi, selkeyden ja avoimuuden vuoksi erityisesti kolmannen maailman toimittajia kohtaan, komissio on ehdottanut laajimmin käytettyjä ja hyväksyttyjä testausmenetelmiä vaatimustenmukaisuuden osoittamiseen. Muiden testausmenetelmien mukaan ottamista ei ole hyväksytty . 3.3. Neuvoston yhteinen kanta Neuvoston yhteiseen kantaan sisältyy komission hyväksymien tarkistusten lisäksi tiettyjä muutoksia, jotka selkeyttävät ja vahvistavat direktiiviehdotusta. Neuvoston yhteisen kannan mukaan testausmenetelmät otetaan käyttöön ja uudistetaan komiteamenettelyä noudattaen. Komissio hyväksyy tämän, koska siten helpotettaisiin luotettavimman ja uusimman testausmenetelmän käyttöönottoa ja varmistettaisiin sen yhdenmukainen soveltaminen. Kiellettyjen amiinien luetteloon on viimeaikaisen tieteellisen ja teknisen tiedon perusteella lisätty uusi syöpää aiheuttava amiini. Komissio tukee tätä lisäystä. Yhteisessä kannassa asetetaan ajallisesti rajoitettu poikkeus, joka koskee aiemmin atsoväriaineillä värjättyjä kierrätyskuituja. Komissio voi tukea kyseistä poikkeusta, koska se ei aiheuttaisi merkittävää vaaraa kuluttajille ja sen ansiosta voitaisiin välttää vakavia taloudellisia vaikutuksia. Komissio on lisäksi samaa mieltä yhteisessä kannassa esitetystä vaatimuksesta, jonka mukaan säännökset on tulevaisuudessa tarkistettava uuden tieteellisen tiedon mukaisesti, erityisesti lapsille aiheutuvien riskien osalta. 4. Päätelmät Komissio kannattaa yhteistä kantaa, koska se on muutetun ehdotuksen mukainen. 5. Komission lausumat Komissio antoi lausumat, jotka koskevat 2 artiklaa ja direktiivin liitettä I, sekä neuvoston kanssa yhteisen lausuman, joka koskee 2 artiklaa.